ലൗഘീദ് ദ്വീപ്

ലൗഘീദ് ദ്വീപ് കനേഡിയൻ ആർട്ടിക് ദ്വീപസമൂഹത്തിലെ ക്വിക്കിറ്റാലുക്ക് മേഖലയിലെ നുനാവട്ടിലെ ജനവാസമില്ലാത്ത ദ്വീപുകളിലൊന്നാണ്. ഈ ദ്വീപിൻറെ ഏകദേശ വലിപ്പം 1,312 ചതുരശ്ര കിലോമീറ്റർ (507 ചതുരശ്ര മൈൽ) ആണ്. മറ്റ് കനേഡിയൻ ആർട്ടിക് ദ്വീപുകളുമായി താരതമ്യപ്പെടുത്തുമ്പോൾ താരതമ്യേന ഒറ്റപ്പെട്ടുകിടക്കുന്ന ഈ ദ്വീപ് ആർട്ടിക് സമുദ്രത്തിൽ, വടക്കുകിഴക്ക് എല്ലെഫ് റിംഗ്നെസ് ദ്വീപിനും തെക്ക് പടിഞ്ഞാറ് മെൽവില്ലെ ദ്വീപിനും ഇടയിൽ സ്ഥിതിചെയ്യുന്നു. ഇത് ഫൈൻഡ്ലേ ദ്വീപുകളുടെ ഭാഗമാണ്.

 ചരിത്രം 
1916-ൽ കനേഡിയൻ ആർട്ടിക് പര്യവേഷണത്തിനിടെ വിൽഹൽമുർ സ്റ്റെഫാൻസൺ ആണ് ഈ ദ്വീപ് ആദ്യമായി കണ്ടത്. കനേഡിയൻ വ്യവസായിയും രാഷ്ട്രീയക്കാരനുമായിരു്ന ജെയിംസ് അലക്‌സാണ്ടർ ലൗഘീദിന്റെ പേരിലാണ് ഈ ദ്വീപ് അറിയപ്പെടുന്നത്.

 അവലംബം